Чън Син (1849 - 1929)
Чън Син (1849 – 1929) от шестнайсето поколение на фамилия Чън, още наричан Пинсан, написал една от най-важните книги от всички класически произведения за Тай Чи – четиритомният „Илюстрован Тай Чи на фамилия Чън”. Той бил загрижен, че повечето теории на Чън стил Тай Чи се предавали устно и имало малко написани книги за него.

За да обясни ясно изкуството, предадено от дедите му, той се зарекъл да изложи теориите на хартия. Отнело му дванайсет години да завърши „Илюстрован Тай Чи на фамилия Чън”. В тази книга той обяснил теорията на Тай Чи, като се базирал на И-Дзин (Книгата на Промените) и теорията за меридианите. Той ясно посочил, че основната техника в Тай Чи е спиралната въртяща сила и базовата движеща сила е вътрешната енергия. Другите му книги включват „Генеалогия на фамилия Чън” и „3.3.6 Тай Чи теория”.